Sihitis on verbi laiend, mis näitab, kellele või millele on tegevus suunatud, nt Kohtasin Jaani. Mees ehitas endale suvila. Loe see artikkel läbi. Ta ei lausunud ei musta ega valget. Ma tahaksin naerda. Kui sihitiseks on käändsõna, on see osastavas, omastavas või nimetavas käändes. Osastavas käändes sihitist nimetatakse osasihitiseks, omastavas või nimetavas käändes sihitist aga täissihitiseks.